17/11/2011 | Administración LocalMunicipal
Ames
Anuncio de notificación a interesadas de aprobación definitiva de modificación do estudio de detalle da APE B7-06 “Rego dos Pasos Sur IV” do PXOM de Ames

O Pleno do Concello de Ames, con data 28 de xullo de 2011, aprobou definitivamente a modificación do estudio de detalle da APE B7-06 “Rego dos Pasos Sur IV” do PXOM de Ames. Practicadas as notificacións individualizadas aos/as interesados/as no expediente, a dita notificación resultou infrutuosa no suposto de tres interesadas, polo que se procede á notificación mediante edictos no Boletín Oficial da Provincia e taboleiro de anuncios do Concello. As interesadas ás que non se puido practicar notificación individualizada son as seguintes: - Marina Vilas Pensado - María del Carmen Iglesias Bustelo - Encarnación Rodríguez Chaves O acordo que non foi posible notificar individualmente e que se notifica por edictos é o seguinte: [.] Rematadas as intervencións o pleno da corporación por maioría absoluta, cos votos a favor dos once representantes do grupo municipal popular e os cinco representantes presentes do grupo municipal socialista, e coa abstención dos catro representantes do grupo municipal do BNG, adopta os seguintes acordos: Primeiro.- Aprobar definitivamente a modificación do estudio de detalle da área de planeamento específico APE B7-06 “Rego dos Pasos Sur IV” presentado por don Juan Mallón Sande en representación da Xunta de Compensación do polígono B7-06 o 22 de marzo de 2011 (rexistro de entrada 6331), documento redactado por don Enrique Ramon Martin Buro Poblacion e dona Wendy Vanessa Jessica Maribel Vazquez de Prada Querubin, arquitectos colexiados número 1047 e 2137. Segundo.- Publicar o acordo de aprobación definitiva no Diario Oficial de Galicia e o documento que conteña a normativa e as ordenanzas no BOP. Se remitirá á Consellería de Medio Ambiente, Territorio e Infraestruturas da Xunta de Galicia, comunicación do acordo de aprobación definitiva así coma unha copia auténtica de dous exemplares do instrumento aprobado con todos os planos e documentos que o integran debidamente dilixenciados pola secretaría do concello. No anuncio de aprobación definitiva farase constar dita remisión. Terceiro.- Notificar o presente acordo de aprobación definitiva do estudio de detalle da APE B7-06 “Rego dos Pasos Sur IV” ós interesados no expediente. Cuarto.- Facultar ao señor alcalde – presidente, don Santiago V. Amor Barreiro, para cantas actuacións sexan necesarias para a mellor a execución do acordado.” Contra o presente acordo, e en aplicación do artigo 107.3 da Lei 30/1992, de 26 de novembro, de réxime xurídico das administracións públicas e do procedemento administrativo común, e dado que se aproba unha disposición de carácter xeral, poderá interpoñerse recurso contencioso – administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da publicación deste anuncio, de conformidade co previsto no artigo 46 da Lei 29/1998, de 13 de xullo, reguladora da xurisdición contencioso-administrativa.” Ames, 27 de outubro de 2011 O alcalde Santiago V. Amor Barreiro